NOBLE ลุ้นกำไรปี 60 ทำนิวไฮตั้งแต่จัดตั้งบริษัทแนะซื้อเป้า 16.25 บ.
NOBLE ลุ้นกำไรปี 60 ทำนิวไฮตั้งแต่จัดตั้งบริษัทแนะซื้อเป้า 16.25 บ.
20 พ.ย. 2560

บล.ดีบีเอสฯ ระบุในบทวิเคราะห์วันนี้(20 พ.ย.) ว่า บริษัท โนเบิล ดีเวลลอปเมนท์ จำกัด (มหาชน) หรือ NOBLE กำไรไตรมาส 3/60 น่าประทับใจมากเป็น 539 ล้านบาท ฟื้นตัวจาก เทียบช่วงเดียวกันของปีก่อนที่ขาดทุน และโต 37% เทียบไตรมาสก่อนหน้า จากการโอนโนเบิล เพลินจิตที่มากแล้วมีอีก 2 คอนโดมาโอนเสริมอีกคือ โนเบิล รีวอลฟ์ รัชดา และ โนเบิล รีโว สีลม
กำไร 9M60 เป็น 120% จากประมาณการ จึงปรับกำไรปีนีและปีหน้าเพิ่มถึง 34%/64% ตามลำดับ สะท้อนรายได้จากการโอนเพิ่ม และดอกเบี้ยจ่ายที่ปรับตัวลงมาก คาดกำไรปีนี้ทำสถิติสูงสุดตั้งแต่จัดตั้งบริษัทมาที่ 2 พันลบ.
แม้ปี 61 คาดกำไรจะลดลงจากปี 60 เพราะโอนโนเบิล เพลินจิตน้อยลง แต่ที่ระดับกำไร 1.2 พันลบ.ก็ยังถือว่าสูงมากเป็นลำดับสองถัดจากปี 60 และหากพิจารณา P/E ปี 60 และ 61 ก็ถือว่าถูกที่สุดในกลุ่มเป็น 3.0/4.9 เท่า ตามลำดับ
แนะนำ ซื้อ ราคาพื้นฐานใหม่เลื่อนไปใช้ปี 61 ที่ P/E 6 เท่า ได้ 16.25 บาท P/BV ปี 60 เป็นเพียง 0.95 เท่า อัตราผลตอบแทนปันผลสูงปีนี้และปีหน้าเป็น 6.7% และ 4.1% ตามลำดับ โดยปีนี้ยังไม่มีการจ่ายปันผลระหว่างกาล
 
 